Марко Ганчев
Почакай, Фениксе

chitanka.info

Нали в нашето огнище

няма никаква жарава,

а пък нещо шава, вижте!

Значи феникс вътре шава.

Сигур иска да възкръсне.

Къш бе! Днеска ли намери?

Отложи го за по-късни

ери или терциери!

Пак предишния ловджия,

току-виж, те е претрепал.

Туй за теб е леснотия,

Фениксе: тури му пепел!…

1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.